2. ΠΡΟΕΔΡΙΚΟΝ ΔΙΑΤΑΓΜΑ της 13/17 Ιαν. 1927 Περί καθορισμού νέου τρόπου αποδόσεως των κρατήσεων εις το Τ.Π.Δ.Υ. Άρθρ.1.-Καταργείται από 1 Φεβρ. 1927 το από 1 Νοεμ. 1926 Δ/μα «περί του τρόπου αποδόσεως των κρατήσεων εις το Τ.Π.Δ.Υ.», η δε απόδοσις των κρατήσεων υπέρ του Ταμείου τούτου, συμφώνως τω άρθρ. 3 του από 30 Ιουν. 1926 Ν.Δ/τος, ρυθμίζεται ως έπεται: Άρθρ.2.-Από 1 Φεβρ. 1927 οι δημόσιοι ταμίαι υποχρεούνται εις το τέλος εκάστου μηνός, άμα τη συγκεντρώσει απασών των μισθοδοτικών καταστάσεων των υπό τούτων πληρωνομένων δημοσίων υπαλλήλων, να καταθέσωσιν εις το εν τη έδρα των υποκατάστημα της Εθνικής Τραπέζης της Ελλάδος, και εις πίστωσιν του Ταμείου Προνοίας Δημοσίων Υπαλλήλων, το σύνολον του εκ των εν λόγω καταστάσεων εξαγομένου υπέρ τούτου ποσού κρατήσεων. Επί τη καταθέσει του ανωτέρω ποσού θα λαμβάνωσι παρά της Εθνικής Τραπέζης απόδειξιν ισόποσον, ως και αντίγραφον ταύτης, εξ ων την πρωτότυπον μετά συγκεντρωτικής καταστάσεως απασών των κρατήσεων θα συνυποβάλλωσι μετά των λογιστικών των στοιχείων εις το Ελεγκτικόν Συνέδρον, ως δικαιολογητικόν της δια το κατατεθέν ποσόν πιστώσεώς των. Άρθρ.3.-Τα Ταμεία, εν τη έδρα των οποίων δεν λειτουργεί υποκατάστημα της Εθνικής Τραπέζης θα αποστέλλωσι δια χρηματικού γραμματίου το σύνολον των εν λόγω κρατήσεων εκάστου μηνός προς τον πλησιέστερον Ταμίαν, όστις τη εντολή των θα καταθέση ταύτας δια λογαριασμόν αυτών εις το εκεί υποκατάστημα της Εθνικής Τραπέζης και εις πίστωσιν του Ταμείου Προνοίας Δημοσίων Υπαλλήλων. Άρθρ.4.-Οι ενεργούντες τας ανωτέρω κρατήσεις ταμίαι υποχρεούνται εντός των πρώτων πέντε ημερών του επομένου μηνός να διαβιβάζωσι προς το Ταμείον Προνοίας Δημοσίων Υπαλλήλων τας υπό των αρμοδίων υπηρεσιών μετά των μισθοδοτικών καταστάσεων αποστελλομένας αυτοίς ειδικάς ονομαστικάς τοιαύτας, συνοδευομένας υπό συγκεντρωτικής τοιαύτης, και του κατά το άρθρ. 2 του παρόντος αντιγράφου αποδείξεως της Εθνικής Τραπέζης (Αντί της σελ. 503) Σελ. 503(α) 243-31 Ταμείο Προνοίας Δημοσίων Υπαλλήλων 2.Θ.β.1-2 